smcproject/ml-wiki-sentences huggingface dataset:
രണ്ടാം ലോക മഹായുദ്ധാനന്തരം കലാമൂല്യത്തിന് പ്രാധാന്യം നല്കുന്നതും വ്യക്തിഗതവുമായ സിനിമകളുമായി ഒരു സംഘം സംവിധായകർ ലോകത്തെങ്ങും ഉയർന്നുവന്നു.
ഇറ്റലിയിലെ നിയോറിയലിസവും ഫ്രാൻസിൽ ആരംഭിച്ച നവതരംഗവും ( ന്യൂ വേവ് ) ഈ പ്രവണതയുടെ ഭാഗമായിരുന്നു.
ഇങ്മർ ബർഗ്‍മൻ ( സ്വീഡൻ ‍), അകിര കുറൊസാവ (ജപ്പാൻ), ലൂയി ബുനുവേൽ‍ , കാർലോസ് സോറ ( സ്പെയിൻ ‍), ലൂച്ചിനോ വിസ്‌കോന്തി , ഫെഡറിക്കോ ഫെല്ലിനി , ഡിസീക്ക , പാസോലിനി , ബെർണാഡോ ബെർട്ടലൂച്ചി , മൈക്കലാഞ്ചലോ അന്റോണിയോണി , റോസലിനി ( ഇറ്റലി ), ലൂയിമാലെ റോബർട്ട് ബ്രസൺ , ജീൻ കോക്തു , ഴാങ് ഗൊദാർദ് , ഫ്രാങ്‌സ്വാ ത്രൂഫോ (ഫ്രാൻസ്), സത്യജിത് റേ , ഋത്വിക് ഘട്ടക് ( ഇന്ത്യ ), തോമസ് ഗ്വിറ്റിറസ് അലിയ ( ക്യൂബ ), ആന്ദ്രേ വയ്ദ ( പോളണ്ട് ) തുടങ്ങിയ സംവിധായകരാണ് ആർട്ട്‌ സിനിമയുടെ കൊടിയുയർത്തിയത്.
ഫ്രഞ്ച് നവതരംഗമാണ് ചലച്ചിത്ര ലോകത്തെ പിടിച്ചു കുലുക്കിയത്.
ഗോദാർദിന്റെയും ( ബ്രത്‌ലെസ് , 1959) ത്രൂഫോയുടെയും ചലച്ചിത്രങ്ങൾ നവതരംഗ ചലച്ചിത്ര സങ്കല്പം വ്യക്തമാക്കി.
രൂപത്തിലും ആഖ്യാനത്തിലും വമ്പിച്ച മാറ്റങ്ങൾ വരുത്തിയ നവതരംഗത്തിന്റെ സ്വാധീനം ലോകമെങ്ങും പ്രകടമായി.
1960 കളിലും 70 കളിലും വിവിധ ദേശീയ സിനിമകളിൽ പുതിയ ചലച്ചിത്രകാരന്മാർ ഉയർന്നുവന്നു.
ലിൻസേ ആൻഡേഴ്‌സൺ , ടോണി റിച്ചാഡ്‌സൺ , ജോൺ ഷ്‌ളെസിംഗർ (ബ്രിട്ടൻ), വേര ചിറ്റിലോവ , മിലോസ് ഫോർമാൻ ( ചെക്കൊസ്ലൊവാക്യ ), ഫാസ്ബിന്ദർ , വിം വെൻ ഡേഴ്‌സ് , വെർണർ ഹെർസോഗ് (ജർമനി), ഹോസെ ലൂയിബോറോ , കാർലോസ് സോറ (സ്‌പെയിൻ), റോബർട്ട് അൾട്ട്മാൻ , ഫ്രാൻസിസ് ഫോർഡ് കപ്പോള , സ്റ്റാൻലി കുബ്രിക്ക് , ആർതർ വെൻ , മാർട്ടിൻ സ്കോർസസെ (യു.എസ്.എ.), സത്യജിത് റേ, മൃണാൾ സെൻ , മണികൗൾ , ശ്യാം ബെനഗൽ , അരവിന്ദൻ , അടൂർ ഗോപാലകൃഷ്ണൻ , ജോൺ എബ്രഹാം (ഇന്ത്യ), ആന്ദ്രേ തർകോവ്സ്കി ( റഷ്യ ), റൊമാൻ പൊളാൻസ്കി , ആന്ദ്രേ വയ്ദ , ക്രിസ്റ്റോഫ് സനൂസി ( പോളണ്ട് ), സൊൾത്താൻ ഫാബ്രി , ഇസ്തവാൻ ഗാൾ , മാർത്ത മെസോറസ് , മിലോസ് യാൻക്‌സോ , ഇസ്തവാൻ സാബോ ( ഹംഗറി ), യിൽമെസ് ഗുണെ ( തുർക്കി ) തുടങ്ങിയവർ ഈ ഗണത്തിൽപെടുന്നു.
എഴുപതുകളിൽത്തന്നെ സാങ്കേതികവിദ്യയുടെ സഹായത്തോടെ ഹോളിവുഡ് മുഖ്യധാരാ സിനിമയിൽ പുതിയ തരംഗം സൃഷ്ടിച്ചു.
വീഡിയോ , കേബിൾ-സാറ്റലൈറ്റ് ടെലിവിഷനുകൾ എന്നിവയുടെ ആവിർഭാവം വാണിജ്യ സിനിമയെ കൂടുതൽ ബലിഷ്ഠമാക്കി.
സ്‌പെഷ്യൽ ഇഫക്ടുകൾ ചലച്ചിത്രത്തിൽ ആധിപത്യം നേടി.
1980-90 കാലഘട്ടത്തിലാണ് ഈ പ്രവണത സുശക്തമായത്.
സ്റ്റീവൻ സ്പീൽബർഗ് ( ജാസ് 1975, ഇ.ടി.-ദ എക്‌സ്ട്രാ ടെറസ്ട്രിയൽ 1982, ജുറാസിക് പാർക്ക് 1993), ജോർജ്ജ് ലൂക്കാസ് ( സ്റ്റാർ വാർസ് 1977), ജെയിംസ് കാമറൂൺ ( ദ ടെർമിനേറ്റർ , ദ അബിസ് , ടൈറ്റാനിക് ) തുടങ്ങിയവരാണ് പുതിയ സാങ്കേതിക തരംഗത്തിന്റെ സ്രഷ്ടാക്കൾ.
എൺപതുകൾക്കുശേഷം ഏഷ്യൻ സിനിമയുടെ മുന്നേറ്റം (പ്രത്യേകിച്ചും ചൈന , ഇറാൻ ) ശ്രദ്ധേയമായി.
ചെൻ കയ്ഗ് (ചൈന), വോങ് കാർ വയ് (ഹോങ്കോങ്), ആങ് ലീ (തയ്‌വാൻ), അബ്ബാസ് കിയാരൊസ്തമി , മക്മൽബഫ് (ഇറാൻ‍) തുടങ്ങിയവരാണ് സമകാലീന ഏഷ്യൻ സിനിമയിലെ ശ്രദ്ധേയരായ സംവിധായകർ.
ക്രിസ്റ്റോഫ് കീസ്‌ലോവ്‌സ്കി (പോളണ്ട്), പെദ്രോ അൽമൊദോവാർ , ഷാൻ-ഷാക് ബെനിക്‌സ് , പാട്രിസ് ലെക്കോന്തെ , ഡെറക് ജാർമാൻ തുടങ്ങിയ യൂറോപ്യൻ സംവിധായകരും, ജെയ്ൻ കാംപിയോൺ , ജോർജ് മില്ലർ , പോൾ കോക്‌സ് ( ഓസ്ട്രേലിയ ), മിഗ്വെൽ ലിറ്റിൻ ( ചിലി ), സ്‌പൈക്‌ലീ , ആന്റണി മിൻഹെല്ല , ക്വന്റിൻ ടരാന്റിനോ (യുഎസ്എ) തുടങ്ങിയവരും സമകാലിക സിനിമയിൽ മികച്ച സംഭാവന നല്കിയ സംവിധായകരാണ്.
ചലച്ചിത്രം ഇന്ത്യയിൽ
കണ്ടു പിടിച്ച നാളുകളിൽതന്നെ സിനിമ ഇന്ത്യയിലെത്തിയതാണെങ്കിലും ഒരു കലാരൂപമെന്ന നിലയിൽ സിനിമയ്ക്ക് സ്ഥാനം ലഭിച്ചത് അടുത്തകാലത്താണ്.
ക്രിസ്തുവിന്റെ ജീവചരിത്രം കണ്ട ദാദാ സാഹിബ് ഫാൽക്കെ അത്തരത്തിൽ ഒരു കൃഷ്ണചരിതമായാലെന്താ എന്നാലോചിക്കാൻ തുടങ്ങി.
പക്ഷേ രാജാ ഹരിശ്ചന്ദ്രയാണ് നിർമിച്ചത്.
ഇന്ത്യയിലെ ആദ്യത്തെ കഥാചിത്രമായിരുന്നു അത്.
ശാന്താറാം , പി.സി. ബറുവ , ദേവകീബോസ് തുടങ്ങിയവർ ഇന്ത്യൻ സിനിമയുടെ നിശ്ശബ്ദകാലഘട്ടത്തിൽ പ്രവർത്തിച്ചവരാണ്.
അർദീഷിർ ഇറാനിയുടെ ആലം ആറയാണ് (1931) ഇന്ത്യയിലെ ആദ്യത്തെ സംസാരിക്കുന്ന സിനിമ.
ബോംബെയിലെ പ്രഭാതും രഞ്ജിത്തും കൽക്കട്ടയിലെ ന്യൂ തിയേറ്റേഴ്‌സും വഴിയാണ് മിക്ക ചിത്രങ്ങളും പുറത്തുവന്നിരുന്നത്.
സംവിധായകരും ഇവരുമായി ബന്ധപ്പെട്ടാണ് പ്രവർത്തിച്ചിരുന്നത്.
ശാന്താറാമും ബിമൽ റോയിയും ഗുരു ദത്തും ശ്രദ്ധാർഹങ്ങളായ ചില സാമൂഹ്യചിന്തകൾ ചലച്ചിത്രത്തിലൂടെ അവതരിപ്പിച്ചു.
1955-ൽ പുറത്തുവന്ന പഥേർ പാഞ്ചാലി ഇന്ത്യൻ സിനിമാസങ്കല്പങ്ങളെ ഇളക്കിമറിച്ചു.
സത്യജിത് റായ് എന്ന സംവിധായകനെ ഇന്ത്യയ്ക്ക് ഈ ചിത്രം സംഭാവനചെയ്തു.
റായിക്കു ശേഷം ഋത്വിക് ഘട്ടക്, മൃണാൾ സെൻ എന്നിവർ ഇന്ത്യൻ സിനിമയ്ക്ക് മഹത്തായ സംഭാവനകൾ നല്കി.
എന്നാൽ ഇന്ത്യൻ സിനിമയുടെ ഏറ്റവും പുതിയ ചലനങ്ങൾ ഉണ്ടായത് എഴുപതുകളിലാണ്.
മൃണാൾ സെന്നിന്റെ ഭുവൻഷോം ആണ് അതിന് തുടക്കമിട്ടതെന്ന് വേണമെങ്കിൽ പറയാം.
മണി കൗൾ (ഉസ്കി റോട്ടി, ദുവിധ ), കുമാർ സാഹ്‌നി ( മായദർപൺ ), അടൂർ ഗോപാലകൃഷ്ണൻ ( സ്വയംവരം , കൊടിയേറ്റം , എലിപ്പത്തായം , അനന്തരം , കഥാപുരുഷൻ ), ശ്യാം ബെനഗൽ ( ആങ്കുർ ), ഗിരീഷ് കർണാട് ( കാട് ), ബി.വി.കാരന്ത് ( ചോമനദുഡി ), ഗിരീഷ് കാസറവള്ളി ( തബരനകഥെ ), ഗൗതം ഘോഷ് , കേതൻമേത്ത , ഗോവിന്ദ് നിഹലാനി , അരവിന്ദൻ ( പോക്കുവെയിൽ , തമ്പ് , എസ്തപ്പാൻ )-ഈ പട്ടിക വലുതാണ്.
1928-ലാണ് മലയാളത്തിലെ ആദ്യസിനിമ, വിഗതകുമാരൻ , പുറത്തിറങ്ങുന്നത്.
പത്തു കൊല്ലം കഴിഞ്ഞപ്പോൾ ബാലൻ എന്ന ശബ്ദചിത്രവുമിറങ്ങി.
ഇന്ന് ഇന്ത്യയിൽ ഏറ്റവും കൂടുതൽ ചിത്രങ്ങൾ നിർമ്മിക്കുന്ന പ്രാദേശികഭാഷകളിലൊന്നാണ് മലയാളം .
എഴുപതുകളുടെ തുടക്കത്തിലാണ് മലയാള സിനിമ ലോകസിനിമാ ഭൂപടത്തിൽ സ്ഥാനം പിടിക്കുന്നതും ഒരു സംഘടിതകല എന്ന അവസ്ഥയിൽനിന്ന് സംവിധായകന്റെ കല എന്ന നിലയിലേക്ക് ഉയർത്തപ്പെടുന്നതും.
മുൻകാലങ്ങളിൽ നിന്ന് വ്യത്യസ്തമായി, ഈ ദശകത്തിൽ സംവിധായകർ ആഖ്യാനസമ്പ്രദായത്തിൽ വിപ്ലവം വിതച്ചു.
അമ്പതുകളിൽ സത്യജിത്‌റായിയെ കേന്ദ്രീകരിച്ചാണ് വിപ്ലവം അരങ്ങേറിയതെങ്കിൽ എഴുപതുകളിൽ വിവിധ ദർശനങ്ങളുള്ള സംവിധായകരാണ് മാറ്റത്തിന് നേതൃത്വം നല്കിയത്.
ശക്തമായ ഒരു ഫിലിം സൊസൈറ്റി പ്രസ്ഥാനം കേരളത്തിൽ തഴച്ചുവളർന്നത് ഉത്തമസിനിമയുടെ ആസ്വാദനത്തോടൊപ്പം അവയുടെ ജനനത്തിനും ഇടനല്കി.
സത്യജിത്‌റായിക്കും മൃണാൾസെന്നിനും ശ്യാം ബെനഗലിനും ശേഷം ഇന്ന് ഇന്ത്യക്ക് പുറത്ത് അറിയപ്പെടുന്ന ചിത്രങ്ങൾ കേരളത്തിൽനിന്നാണുണ്ടാകുന്നത്.
ചലച്ചിത്ര നിർമ്മാണവും പ്രദർശനവും ലാഭം ഉണ്ടാക്കാൻ പറ്റിയ മേഖല ആണെന്ന് ഇതിന്റെ കണ്ടുപിടിച്ച് കുറച്ചു നാളുകൾക്കകം തന്നെ മനസ്സിലാക്കിയിരുന്നു.
തങ്ങളുടെ പുതിയ കണ്ടുപിടിത്തത്തിന്റെ സാധ്യത മനസ്സിലാക്കിയ ലൂമിയേ സഹോദരന്മാർ ഉടൻ തന്നെ ഒരു യൂറോപ്യൻ പര്യടനത്തിന് ഇറങ്ങിത്തിരിച്ചു.
രാജകീയ കുടുംബങ്ങൾക്കും പൊതുജനങ്ങൾക്കും വേണ്ടി വെവ്വേറേ പ്രദർശനങ്ങൾ സംഘടിപ്പിച്ചു.
ഓരോ രാജ്യങ്ങളിലെ പ്രദർശനങ്ങളിലും, അതത് പ്രദേശങ്ങളെ കൂടെ ഉൾപ്പെടുത്താൻ അവർ ശ്രദ്ധിക്കുകയും അത് മൂലം അവരുടെ കണ്ടുപിടിത്തം പെട്ടെന്നു വിറ്റ് പോവുകയും ചെയ്തു.
1898-ൽ പുറത്തിറങ്ങിയ ഒബെറമ്മെർഗൗ പാഷൻ പ്ലേ (Oberammergau Passion Play) ആണു ആദ്യത്തെ വാണിജ്യ ചലച്ചിത്രം .
തൊട്ടു പിന്നാലെ മറ്റ് ചിത്രങ്ങൾ പുറത്ത് വരികയും ചലച്ചിത്രം ഒരു വ്യവസായമായി രൂപപ്പെടുകയും ചെയ്തു.
ചലച്ചിത്ര നിർമ്മാണത്തിനും പ്രദർശനത്തിനും വേണ്ടി മാത്രമായി കമ്പനികളും തിയേറ്ററുകളും ഉടലെടുക്കകയും ചലച്ചിത്ര അഭിനേതാക്കൾ വലിയ പ്രതിഫലം വാങ്ങുന്ന സെലിബ്രെറ്റീസാകുകയും ചെയ്തു.
ചാർളി ചാപ്ലിനു 1917-ൽ തന്നെ പത്തു ലക്ഷം ഡോളറിന്റെ വാർഷിക ശമ്പള കരാർ ഉണ്ടായിരുന്നു.
വിദ്യാഭ്യാസവും പ്രചാരണവും
ചലച്ചിത്രങ്ങളെ വിദ്യാഭ്യാസ ആവശ്യങ്ങൾക്കും പ്രചാരണത്തിനും വേണ്ടി ഉപയോഗിക്കാറുണ്ട്.
ഉദാഹരണത്തിന് പ്രഭാഷണം, എന്തെങ്കിലും പരീക്ഷണം, ജീവജാലങ്ങളുടെ ആവാസവ്യവസ്ഥ/ജീവിത രീതി മുതലായവയുടെ വീഡിയോ ചിത്രങ്ങൾ, അല്ലെങ്കിൽ ഏതെങ്കിലും വിശിഷ്ട സാഹിത്യകൃതിയെ അടിസ്ഥാനമാക്കിയുള്ള സിനിമ തുടങ്ങിയവ വിദ്യാഭ്യാസ ആവശ്യങ്ങൾക്കായി ഉപയോഗിക്കാം.
ചലച്ചിത്രങ്ങൾ പ്രചാരണത്തിനായും ഉപയോഗിക്കാറുണ്ട്.
ലെനി റീഫൻസ്റ്റാൾ നാസി ജർമ്മനിയെക്കുറിച്ച് നിർമ്മിച്ച ചിത്രങ്ങൾ, സ്റ്റാലിന് വേണ്ടി ഐസൻസ്റ്റീൻ നിർമ്മിച്ച തുടങ്ങിയവ ഇതിന് ഉദാഹരണമാണ്.
രാഷ്ട്രീയ പ്രചാരണത്തിന് വേണ്ടിയും ഇത്തരം ചിത്രങ്ങൾ നിർമ്മിക്കാറുണ്ട്.
ഇത്തരം ചിത്രങ്ങൾ വസ്തുതകളെ അവതരിപ്പിക്കുന്നത് നിഷ്പക്ഷം ആയിക്കൊള്ളണമെന്നില്ല.
അതിന്റെ പിന്നിൽ പ്രവർത്തിച്ചവരുടെ കാഴ്ചപ്പാടിനു അനുസൃതമായിട്ട്, യുക്തിപരത്തിന് ഉപരി ഒരു വൈകാരിക സമീപനം ഇവ സ്വീകരിച്ചേക്കാം.
മൈക്കൽ മൂറിനെ പോലുള്ളവരുടെ ചിത്രങ്ങൾ ചിലർ പ്രചാരണച്ചിത്രങ്ങളായിട്ട് കണക്കാക്കുമ്പോൾ മറ്റ് ചിലർ അത് വിദ്യാഭ്യാസ ആവശ്യങ്ങൾക്ക് ഉപയോഗിക്കുന്നു.
ചലച്ചിത്ര നിർമ്മാണം
അടിസ്ഥാനപരമായി ചലച്ചിത്ര നിർമ്മാണം എന്നാൽ ഒരു ചലച്ചിത്രം അതിന്റെ നിർമ്മാതവ് ആഗ്രഹിക്കുന്ന ഉള്ളടക്കത്തിനു അനുസരിച്ച് നിർമ്മിക്കുകയും പ്രദർശനത്തിനു സജ്ജമാക്കുക്കയും ചെയ്യുന്ന വിവിധ ഘട്ടങ്ങളുള്ള ഒരു പ്രക്രിയ ആണു.
ചലച്ചിത്രങ്ങളുടെ ആദ്യരൂപങ്ങൾ പ്രദർശിച്ചിപ്പിരുന്ന സോട്രോപിനു ഏതാനും തുടർചിത്രങ്ങൾ മതിയായിരുന്നു.
അതിനാൽ തന്നെ ചലച്ചിത്രനിർമ്മാണം ക്യാമറയോടു കൂടി (അല്ലെങ്കിൽ ക്യമറ ഇല്ലാതെ, ഉദാഹരണത്തിനു 1963-ൽ ഇറങ്ങിയ, സ്റ്റാൺ ബ്രകേജിന്റെ 4 മിനിറ്റ് ദൈർഘ്യം ഉള്ള മോത് ലൈറ്റ് ) ഒരാൾ ഒറ്റക്കോ അല്ലെങ്കിൽ ആയിരക്കണക്കിനു നടീനടന്മാരും സാങ്കേതിക വിദഗ്ദ്ധരും പങ്കാളികളാകുന്ന സംരംഭങ്ങളൊ ആയി വ്യത്യാസപ്പെടുന്നു.
ചലച്ചിത്ര നിർമ്മാണത്തിനു, കഥ/തിരക്കഥ രചന മുതൽ ചലച്ചിത്ര വിതരണം വരെയുള്ള വിവിധ ഘട്ടങ്ങളുണ്ട്.
ഒരു വാണിജ്യചിത്രത്തിന്റെ വിവിധ ഘട്ടങ്ങൾ താഴെക്കാണുന്നതു പോലെ വേർതിരിക്കാം.
കഥ/തിരക്കഥ രചന പ്രീ-പ്രൊഡക്ഷൻ ചിത്രീകരണം പോസ്റ്റ്-പ്രൊഡക്ഷൻ വിതരണം
ചിത്രം വലുതാകുന്നതിനു അനുസരിച്ച് കൂടുതൽ വിഭവങ്ങൾ, സാമ്പത്തികമായും മാനുഷികമായും, വേണ്ടിവരും.
ഭൂരിപക്ഷം ചിത്രങ്ങളും കലാസൃഷ്ടി എന്നതിലുപരി സാമ്പത്തിക നേട്ടത്തിനു വേണ്ടിയാൺ നിർമ്മിക്കപ്പെടുന്നത്.
അതോടൊപ്പം തന്നെ ഒരു മികച്ച കലാകാരനു മാത്രമേ ഒരു സിനിമയെ അതിന്റെ പൂർണ്ണതയിൽ എത്തിക്കുവാൻ സാധിക്കു.
വ്യവസായവും കലയും ചേർന്നതാണ് ചലച്ചിത്രം എന്ന് പറയുന്നത്.
ഇതും കാണുക പുരസ്ക്കാരങ്ങൾ നിർമ്മാതാക്കൾ സംവിധായകർ ഛായാഗ്രഹകർ നടീനടൻമാർ ഗാനങ്ങൾ തിരക്കഥ ചലചിത്രനിരൂപണം ചലച്ചിത്രമേള മലയാളചലച്ചിത്രം തമിഴ് ചലച്ചിത്രം അവലംബം പുറത്തേക്കുള്ള കണ്ണികൾ Allmovie - ചലച്ചിത്ര വിവരങ്ങൾ: അഭിനേതാക്കൾ, സംവിധായകർ, ജീവചരിത്രങ്ങൾ, അവലോകനങ്ങൾ, ബോക്സോഫീസ് നില തുടങ്ങിയവ Film Site - ക്ലാസ്സിക് ചലച്ചിത്രങ്ങളുടെ അവലോകനങ്ങൾ Dmoz-Arts/Movies Archived 2010-03-14 at the Wayback Machine .
Rottentomatoes.com - ചലച്ചിത്ര അവലോകനങ്ങൾ, നിരൂപണങ്ങൾ, ചിത്രങ്ങൾ തുടങ്ങിയവ The Internet Movie Database (IMDb) - ചലച്ചിത്ര വിവരങ്ങൾ, കഥാപാത്ര പട്ടികകൾ
ചലച്ചിത്രമേള ഇംഗ്ലീഷ് വിലാസം https://ml.wikipedia.org/wiki/Film_Festival
ശ്രദ്ധേയമായ ചലചിത്രങ്ങളുടെ പ്രദർശനങ്ങനൾക്കായി സംഘടിപ്പിക്കുന്ന മേളകളാണ് ചലചിത്രമേളകൾ (film festival) എന്നറിയപ്പെടുന്നത്.
ഒറ്റ വേദിയിലോ ഒന്നിലധികം വേദികളിലോ ആയി വലിയ സ്ക്രീനിൽ പ്രദർശിപ്പിച്ച് ഇത്തരം മേളകൾ സംഘടിപ്പിക്കാറുണ്ട്.
ഇത്തരം തെരഞ്ഞെടുത്ത ചിത്രങ്ങളെ കുറിച്ചുള്ള ചർച്ചകളും സംവാദങ്ങളും പുരസ്കാര വിതരണവും പ്രദർശനത്തോടനുബന്ധിച്ച് നടക്കാറുണ്ട്.
കേരളത്തിലെ ചലചിത്രമേളകൾ കേരള അന്തർദ്ദേശീയചലച്ചിത്രോത്സവം - ചലച്ചിത്ര നിർമ്മാതാക്കളുടെ അന്താരാഷ്ട്ര സംഘടനയുടെ (Fédération Internationale des Associations de Producteurs de Films; English: International Federation of Film Producers Associations) അംഗീകാരമുള്ള ലോകത്തിലെ പത്തൊൻപത് 'സ്പെഷ്യൽ' ചലച്ചിത്രമേളകളിൽ ഒന്നാണ് ഇത്.
ഇന്ത്യയിൽ എറ്റവുമധികം ആളുകൾ പങ്കെടുക്കുന്ന ചലച്ചിത്രമേളയും ഇതാണ്.
തൃശ്ശൂർ അന്താരാഷ്ട്ര ചലച്ചിത്രോത്സവം വിബ്ജിയോർ അന്താരാഷ്ട്ര ചലച്ചിത്രമേള - ഇത് ഹ്രസ്ചിത്രങ്ങൾക്കുള്ളതാണ്.
സൈൻസ് വീഡിയോ ഫെസ്റ്റിവൽ ഇന്ത്യയിലെ ചലചിത്ര മേളകൾ അന്താരാഷ്ട്ര ചലച്ചിത്രോത്സവം (ഇന്ത്യ) - FIAPF അംഗീകാരമുള്ള പതിനഞ്ച് 'സാധാരണ' ചലച്ചിത്രമേളകളിൽ ഒന്ന് കൊൽക്കത്ത അന്താരാഷ്ട്ര ചലച്ചിത്രോത്സവം - FIAPF അംഗീകാരമുള്ള 'സ്പെഷ്യൽ' ചലച്ചിത്രമേള മുംബൈ അന്താരാഷ്ട്ര ചലച്ചിത്രോത്സവം - FIAPF അംഗീകാരമുള്ള 'സ്പെഷ്യൽ' ചലച്ചിത്രമേള ലോകത്തിലെ ചലചിത്രമേളകൾ FIAPF അംഗീകാരമുള്ള സാധാരണ ചലച്ചിത്രമേള കാൻ ചലച്ചിത്രോത്സവം ബെർലിൻ അന്താരാഷ്ട്ര ചലച്ചിത്രോത്സവം വെനീസ് അന്താരാഷ്ട്ര ചലച്ചിത്രോത്സവം മോസ്കോ അന്താരാഷ്ട്ര ചലച്ചിത്രോത്സവം FIAPF അംഗീകാരമുള്ള മത്സരേതര ചലച്ചിത്രമേള ടൊറന്റോ അന്താരാഷ്ട്ര ചലച്ചിത്രോത്സവം FIAPF അംഗീകാരമില്ലാത്ത ചലച്ചിത്രമേള സിംഗപ്പൂർ അന്താരാഷ്ട്ര ചലച്ചിത്രോത്സവം ക്രോക്ക് അന്താരാഷ്ട്ര അനിമേഷൻ ചലച്ചിത്രമേള അന്താരാഷ്ട്ര വന്യജീവി ചലച്ചിത്രോത്സവം സൺഡാൻസ് ഫിലിം ഫെസ്റ്റിവൽ അവലംബം Further reading Turan, Kenneth, Sundance to Sarajevo: Film Festivals and the World They Made , Los Angeles, University of California Press, 2002, hardback, ISBN 0-520-21867-1 .
Watson, Nigel, "The Sense and Sensationalism of Film Festivals", Talking Pictures website Film festivals എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചലച്ചിത്ര അക്കാദമി ഫെലോഷിപ്പ് 2020
മലയാള സിനിമയുടെ ചരിത്രവുമായി ബന്ധപ്പെട്ട വിഷയങ്ങളിൽ ഗഹനമായ പഠനം നടത്തി ആറുമാസ കാലയളവിനുള്ളിൽ പ്രബന്ധങ്ങൾ സമർപ്പിക്കുന്നവർക്കാണ് ഓരോ വർഷവും ചലച്ചിത്ര അക്കാദമി ഫെലോഷിപ്പ് നൽകുക.
കേരള സംസ്ഥാന ചലച്ചിത്ര അക്കാദമി യാണ് ഈ ഫെലോഷിപ്പ് ഏർപ്പെടുത്തിയിരിക്കുന്നത്.
50,000 രൂപയാണ് ഫെലോഷിപ്പ് തുക.
2020-ൽ 26 പേർ ഈ ഫെലോഷിപ്പിന് അർഹരായി.
Archived 2024-06-20 at the Wayback Machine .
ഫെലോഷിപ്പ് ലഭിച്ച വ്യക്തികളുടെ പേര് ഗവേഷണവിഷയം 1 അനിറ്റ ഷാജി ‘എന്നുടെയൊച്ച കേട്ടുവോ വേറിട്ട്’; മലയാള സിനിമയിലെ സ്ത്രീശബ്ദങ്ങളും താരനായികാനിർമ്മിതിയും 2 ഡോ. കെ. ദിവ്യ മലയാള സിനിമയുടെ ലൈംഗികഭാവന; ആവിഷ്കരണത്തിലെ പ്രശ്നഭൂമികകൾ 3 രാജരാജേശ്വരി അശോക് Tracing the Shadows and Colours; A study of the Evolution of Film Publicity and Publicity Materials in Kerala 4 പി. എൻ. ഗോപീകൃഷ്ണൻ ശിഷ്ടബോധങ്ങളുടെ ശാക്തീകരണം - മലയാള സിനിമയിലെ പുണ്യപുരാണ ധാരയുടെ ഉറവും വളർച്ചയും പരിണാമവും 5 ഹരികൃഷ്ണൻ എസ്. കാഴ്ചയുടെ വികാസവും ഡിജിറ്റൽ കാലത്തെ മലയാള സിനിമയിലെ ആസ്പെക്ട് റേഷ്യോയും 6 ഹരിപ്രസാദ് അത്താണിക്കൽ The Minor Avant-gardists: An lntellectua!
History of Three Filmmakers in the 1970s-1980s 7 വിദ്യ മുകുന്ദൻ സിനിമയിലെ ഉടയാടകൾ സാംസ്കാരിക ചരിത്രത്തിന്റെ ദൃശ്യരേഖ എന്ന നിലയിൽ - മലയാള സിനിമയിലെ വസ്ത്രാലങ്കാരത്തിന്റെ ചരിത്രം - ഒരു പഠനം 8 ഡോ. ഹരീഷ് ശക്തിധരൻ ചമയകല: ചരിത്രവും സംസ്കാരവും 9 ഡോ. അമീറ വി. യു. പർദ്ദയ്ക്കപ്പുറമിപ്പുറം: മലയാള സിനിമയുടെ തിരക്കാഴ്ചകളിൽ മുസ്‌ലിം സ്ത്രീയുടെ പലകാല ജീവിതം 10 കുര്യൻ കെ. തോമസ് മലയാള ചലച്ചിത്ര സാഹിത്യവും ഗ്രന്ഥസൂചിയും ബിബ്ലിയോമെട്രിക് പഠനവും 11 ജെയിംസ് ജോസഫ് Director and Cinematographer: creative collaboration in Malayalam Cinema- A Semiotic study of visual story telling in modern Malayalam cinema 12 ഡോ. സംഗീത ചേനംപുല്ലി പ്രതിനിധാനത്തിന്റെ ദേശാന്തരങ്ങൾ അഥവാ ഇതര സംസ്ഥാന തൊഴിലാളികളുടെ ജീവിതം മലയാള സിനിമയിൽ: തിരഞ്ഞെടുത്ത സിനിമകളെ മുൻനിർത്തിയുള്ള പഠനം 13 ഡോ. ശ്രീബിത പി. വി. lrpagining the Classical Dancer in Malayalam Cinema: History, Frame and Gaze 14 മഞ്ജു ഇ.
പി. Cinema within Cinema in Malayalam: An Archival Pursuit 15 ശ്രീകല എം. എസ്. നായികാസ്വത്വത്തിന്റെ നിർമ്മാണവും പരിണാമവും: 'വിഗതകുമാരൻ' മുതൽ 'മായാനദി' വരെ 16 അജിത് കുമാർ എ. എസ്. സംഗീതം, ശബ്ദം, സാങ്കേതിക വിദ്യ: മലയാള സിനിമയുടെ ശ്രാവ്യ ചരിത്രവും വർത്തമാനവും 17 സഞ്ജുന എം. The imagination of Cinema: Tracking the future of Malayalam Films 18 സ്വാതിലക്ഷ്മി വിക്രം മലയാള സിനിമയും ഉപശീർഷകങ്ങളും: ചരിത്രം, സാങ്കേതികത, ഭാഷ, സംസ്കാരം 19 വിഷ്ണുരാജ് പി. മലയാളസിനിമയും മിമിക്രിയും: സാംസ്കാരിക പഠനം 20 ബ്ളെയ്സ് ജോണി Cinematic Representations of Repressed Desires: Problematizing the Popular Horror Movies in Malayalam 21 ഷെസിയ സലിം Adivasi Portrayal in Malayalam Fllms 22 സാബു പ്രവദാസ് കലാ സംവിധാനത്തിന്റെ നാൾതാളുകൾ 23 ജെ. രാജശേഖരൻ നായർ Political Landscapes in Malayalam Cinema: Understanding the Text and the Context 24 മനോജ് മനോഹരൻ മലയാളസിനിമാനിരൂപണചരിത്രം 25 അഞ്ജന കെ.എസ്. Disability and Cinematic Discourses: A Diachronic study of representation of Disability in Malayalam Cinema Post 1990s 26 അനുശ്രീ ചന്ദ്രൻ സി. മലയാള സിനിമയും ഔപചാരിക ഗവേഷണവും
ചലച്ചിത്ര സംവിധായകൻ ഇംഗ്ലീഷ് വിലാസം https://ml.wikipedia.org/wiki/Film_director
ചലച്ചിത്ര നിർമ്മാണ പ്രക്രിയയെ ആത്യന്തികമായി നിയന്ത്രിക്കുന്ന വ്യക്തിയാണ് ചലച്ചിത്ര സംവിധായകൻ .
തിരക്കഥയ്ക്ക് ദൃശ്യരൂപം നൽകുക, ചിത്രത്തിന്റെ കലാപരമായ വശം ചിട്ടപ്പെടുത്തുക,തന്റെ കാഴ്ച്പ്പാടിനനുസൃതമായി സാങ്കേതിക പ്രവർത്തകർക്കും അഭിനേതാക്കൾക്കും നിർദ്ദേശം നൽകുക തുടങ്ങിയവ സംവിധായകന്റെ ദൗത്യത്തിൽ പെടുന്നു.
എന്നിരിക്കിലും ചില ചലച്ചിത്രങ്ങളിൽ സം വിധായകന് പൂർണ്ണസ്വാതന്ത്ര്യം ലഭിക്കാറില്ല.
നിർമ്മാതാക്കളും , വിതരണക്കാരും ചിലപ്പോൾ താരങ്ങളും പറയുന്നത്  സംവിധായകന് അനുസരിക്കേണ്ടി വരാറുണ്ട്.
ഈ ചലച്ചിത്ര ലേഖനം അപൂർണ്ണമാണ്.
ചലഞ്ചർ 2 എം.ബി.ടി. ഇംഗ്ലീഷ് വിലാസം https://ml.wikipedia.org/wiki/Challenger_2
ബ്രിട്ടനിൽ നിർമ്മിച്ച ഒരു യുദ്ധ ടാങ്കാണ് ചലഞ്ചർ 2 MBT .
ഇതിന്റെ പ്രവർത്തനത്തിന് കംപ്യൂട്ടറുകൾ ഉപയോഗിക്കുന്നുണ്ട്.
62.5 ടൺ ഭാരവും 8.3 മീറ്റർ നീളവും 3.5 മീറ്റർ വീതിയും ഇതിനുണ്ട്.
2.5 മീറ്ററാണ് ഇതിന്റെ ഉയരം.
ചലഞ്ചർ 1-നു ശേഷം ബ്രിട്ടൻ പുറത്തിറക്കിയ അതിന്റെ പരിഷ്കരിച്ച രൂപമാണ് ചലഞ്ചർ 2.
മെയിൻ ബാറ്റിൽ ടാങ്ക് ഗണത്തിൽപ്പെട്ട ടാങ്കാണ് ചലഞ്ചർ 2 MBT.
അവലംബം ↑ 1 2 3 4 5 6
ചലഞ്ചർ ഡീപ്പ് ഇംഗ്ലീഷ് വിലാസം https://ml.wikipedia.org/wiki/Challenger_Deep പടിഞ്ഞാറൻ ശാന്ത സമുദ്രത്തിൽ ചലഞ്ചർ ഡീപ്പിന്റെ സ്ഥാനം
ഇതുവരെ കണ്ടെത്തിയതിൽ വെച്ച് ഭൂമിയിലെ ഏറ്റവും ആഴമേറിയ പ്രദേശമാണ്‌ ചലഞ്ചർ ഡീപ്പ് .
ശാന്തസമുദ്രത്തിലെ മരിയാന ട്രഞ്ചിലാണ്‌ 11,033 മീറ്റർ ആഴമുള്ള ചലഞ്ചർ ഡീപ്പ് സ്ഥിതി ചെയ്യുന്നത്.
ബ്രിട്ടീഷ് സർവേ കപ്പലായ എച്ച്.എം.എസ്. ചലഞ്ചറാണ്‌ 1875-ൽ ഇത് കണ്ടെത്തിയത്.
1960 ജനുവരി 23 നു സ്വിസ് പര്യവേഷകനായ ജാക്വസ് പിക്കാർഡും അമേരിക്കൻ പര്യവേക്ഷകനായ ഡോൺ വാൽഷും ചലഞ്ചർ ഡീപ്പിന്റെ അടിത്തട്ടിൽ എത്തിച്ചേർന്നു.
26 മാർച്ച് 2012 ന് ഹോളിവുഡ് ചലച്ചിത്രകാരൻ ജയിംസ് കാമറൂൺ  ഡീപ്സീ ചാലഞ്ചർ എന്ന സമുദ്രാന്തർ വാഹനത്തിൽ ചാലഞ്ചർ ഡീപ്പിലെ  35,756 അടി തഴ്ചയിൽ പര്യവേക്ഷണം നടത്തി.
ചലഞ്ചർ ദുരന്തം ഇംഗ്ലീഷ് വിലാസം https://ml.wikipedia.org/wiki/Space_Shuttle_Challenger_disaster ചലഞ്ചർ ബഹിരാകാശ പേടകം ഏഴു യാത്രികരും കൊല്ലപ്പെട്ട ചലഞ്ചർ ബഹിരാകാശ ദുരന്ത ദ്രൂശ്യം STS-51-L യാത്രികർ : (മുൻ നിരയിൽ ) മൈക്കിൾ ജെ സ്മിത് , ഡിക് സ്കോബീ , റൊണാൾഡ് മെക്നൈർ ; (പിൻ നിരയിൽ) എല്ലിസൺ , ക്രിസ്റ്റാ മെകൌക്ലിഫ് , ഗ്രിഗറി ജാറ്വിസ് , ജൂടിത് രാസ്നിക് .
1986, ജനുവരി 28 നാണ്, അമേരിക്കൻ ശൂന്യാകാശവാഹനമായ ചലഞ്ചർ കത്തിനശിച്ചത്.
വിക്ഷേപണത്തറയിൽ നിന്നും ഉയർന്നു പൊങ്ങി 73 സെക്കന്റിനു ശേഷമാണ് ഈ ദുരന്തം സംഭവിച്ചത്.
വാഹനത്തിലെ ഏഴു ബഹിരാകാശ സഞ്ചാരികളും മരണമടയുകയുണ്ടായി.
വാഹനത്തിന്റെ അവശിഷ്ടങ്ങൾ അറ്റ്ലാന്റിക് സമുദ്രത്തിൽ പതിച്ചു.
ഈ വാഹനത്തിന്റെ തകർച്ചക്കു കാരണമായത്  വാഹനത്തിന്റെ വലതുഭാഗത്തെ ഖര ഇന്ധന റോക്കറ്റ് ബൂസ്റ്ററിന്റെ‍ (SRB-Solid Rocket Booster) ഒരു സന്ധിയിലെ ഒ-റിങ്ങ് സീലിൽ ഉണ്ടായ ചോർച്ചയാണ്‌.
ഇതിനെത്തുടർന്ന് വലതുഭാഗത്തെ SRBയുടെ ആ സന്ധി തകരുകയും ബൂസ്റ്ററിന്നുള്ളിൽ നിന്ന് തീവ്രമർദ്ദത്തിൽ പുറത്തെത്തിയ ഉയർന്ന താപനിലയുള്ള വാതകം പുറമേയുള്ള ഇന്ധന ടാങ്കിന്ന് സാരമായ കേടുപാടുകൾ വരുത്തി ഒരു പൊട്ടിത്തെറിയിൽ അവസാനിക്കുകയും ചെയ്തു.
പുറമേക്ക്  നിസ്സാരമെന്നു തോന്നാവുന്ന ഈ വളരെ ചെറിയ ഒരു ഘടകഭാഗത്തിന്റെ തകരാറ്  ചരിത്രത്തിലെ ഏറ്റവും വലിയ ബഹിരാകാശ ദുരന്തങ്ങളിലൊന്നിന് കാരണമായി.
ചലത് ചിത്രവ്യൂഹ് ഇംഗ്ലീഷ് വിലാസം https://ml.wikipedia.org/wiki/Chalat-Chitravyooh
അരുൺ ഖോപ്കർ രചിച്ച  മറാത്തി ഓർമ്മക്കുറിപ്പാണ് ചലത് ചിത്രവ്യൂഹ് (ഓർമ്മ) .
ത്കിബുലി ഇംഗ്ലീഷ് വിലാസം https://ml.wikipedia.org/wiki/Tkibuli കാർലോ ലൊമാഡ്‌സ് സ്‌ക്വയർ,ത്കിബുലി
പടിഞ്ഞാറൻ-മധ്യ ജോർജിയയിലെ ഒരു പട്ടണമാണ് ത്കിബുലി - Tkibuli / Tqibuli ( Georgian : ტყიბული) .
ഇമെറെതി പ്രവിശ്യയിലെ വടക്കേ അറ്റത്ത് ആയാണ് ഈ പട്ടണം സ്ഥിതിചെയ്യുന്നത്.
റച്ച പ്രവിശ്യയോട് അടുത്ത് കിടക്കുന്ന പ്രദേശമാണിത്.
നകേരള പർവ്വതത്തിന്റെ താഴ്‌വരയിലാണ് ഈ പട്ടണം.
കൽക്കരി ഖനനം നടക്കുന്ന പ്രദേശമാണിത്.
മനുഷ്യ നിർമ്മിതമായ രണ്ടു തടാകങ്ങളുടെ -കൃത്രിമ ജലാശയങ്ങളുടെ ഇടയിലായി ഒരു പർവ്വത മേഖലയിലാണ് ത്കിബുലി പട്ടണം സ്ഥിതിചെയ്യുന്നത്.
ഇവിടെ ഒൻപത് കൽക്കരി ഖനികൾ ഉണ്ടായിരുന്നു.
എന്നാൽ, നിലവിൽ ഒരു ഖനി മാത്രമാണ് പ്രവർത്തിക്കുന്നത്.
ത്കിബുലിയിലെ തേയില വളരെ പ്രസിദ്ധമാണ്.
ഈ പ്രദേശത്ത് വളരുന്ന തേയിലകളാണ് ജോർജിയയിൽ വ്യാപകമായി വിൽപ്പന നടക്കുന്നത്.
1259- 1293 കാലഘട്ടത്തിൽ ഈ നഗരം നിലനിന്നിരുന്നതായി ചരിത്ര ലിഖിത രേഖകളിൽ വ്യക്തമാക്കുന്നുണ്ട്.
19ആം നൂറ്റാണ്ടിന് ശേഷമാണ് ഇവിടെ കൽക്കരി ഖനനം ആരംഭിച്ചത്.
ഇതോടെ ഈ പ്രദേശം വ്യവസായ നഗരമായി.
1939ലാണ് ഈ പ്രദേശത്തിന് നഗര പദവി ലഭിച്ചത്.
കൽക്കരി വ്യവസായമാണ് മുഖ്യമായ സാമ്പത്തിക മേഖല.
1825ലാണ് കൽക്കരി ഖനികൾ കണ്ടെത്തിയത്.
1846ൽ ഇവയുടെ ഖനന പ്രവർത്തനങ്ങൾ ആരംഭിച്ചു.
ലോഹസംസ്‌കരണം ഫാക്ടറികൾ, താപനിലയങ്ങൾ എന്നിവക്കായാണ് ഇവിടെ പ്രധാനമായും കൽക്കരി ഉപയോഗിക്കുന്നത്.
സോവിയറ്റ് യൂനിയന്റെ തകർച്ചയ്ക്ക്‌ ശേഷം, ഖനികളിൽ കൽക്കരി ഖനനം ഫലത്തിൽ നിലച്ചു.
കൽക്കരി സമ്പുഷ്ടീകരണ ഫാക്ടറികൾ നശിപ്പിക്കപ്പെടുകയും ചെയ്തു.
തേയില - ചായ ഫാക്ടറികളും ഈ നഗരത്തിൽ പ്രവർത്തിക്കുന്നുണ്ട്.
തെർജോല, കുറ്റെയ്‌സി , അബ്രൊലൗറി എന്നീ പ്രദേശങ്ങളെ ബന്ധിപ്പിച്ച് കൊണ്ടുള്ള അന്തർ സംസ്ഥാന റോഡുകൾ ഇതു വഴി കടന്നു പോകുന്നുണ്ട്.
കുറ്റെയ്‌സി - ത്കിബുലി റെയിൽവേ ലൈനും ഇതുവഴി കടന്നു പോകുന്നുണ്ട്.
ജോർജിയയുടെ തലസ്ഥാനമായ റ്റിബിലിസിൽ നിന്ന് 264 കിലോമീറ്റർ ദൂരത്തായാണ് ഈ പ്രദേശം സ്ഥിതിചെയ്യുന്നത്.
കുറ്റെയ്‌സിയിൽ നിന്ന് 42 കിലോമീറ്റർ ദൂരമാണ് ത്കിബുലിയിലേക്ക്.
വിദ്യാഭ്യാസം, സംസ്‌കാരം
അഞ്ചു പബ്ലിക്ക് സ്‌കൂളുകളും ആറു കിന്റർഗാർട്ടെൻ സ്‌കൂളുകളും അഞ്ചു ലൈബ്രറികളും ഇവിടെ പ്രവർത്തിക്കുന്നുണ്ട്.
500 ഓളം പേർക്ക് ഇരിക്കാവുന്ന സിറ്റി കൾച്ചറൽ സെന്റർ - പീപ്പിൾസ് തിയേറ്റർ ഇവിടെയുണ്ട്.
മൈനേഴ്‌സ് എന്ന പേരിൽ ഒരു ഫുട്‌ബോൾ ക്ലബ്ബും ഫുട്‌ബോൾ സ്‌റ്റേഡിയവും ഇവിടെ സ്ഥിതിചെയ്യുന്നുണ്ട്.
ചിത്രശാല സിറ്റി സെന്ററിലെ ഒരു തെരുവ്‌ ത്കിബുലി മുൻസിപ്പൽ തിയേറ്റർ മുൻസിപ്പൽ റെയിൽവേ സ്റ്റേഷൻ, ത്കിബുലി ത്കിഹബുലി, വടക്ക് നിന്നുള്ള കാഴ്ച അവലംബം http://silknet.com/storage/uploads/wysiwyg/file/kodebi.pdf Archived 2016-03-06 at the Wayback Machine .
http://georgianpost.ge/index.php?page=101 lang=geo
ത്യാഗരാജ ആരാധന ഇംഗ്ലീഷ് വിലാസം https://ml.wikipedia.org/wiki/Tyagaraja_Aradhana
തമിഴ്‌നാട്ടിലെ തിരുവയ്യാറിൽ എല്ലാ വർഷവും ജനുവരി മാസത്തിൽ ത്യാഗരാജ സ്വാമികളുടെ സ്മരണാർത്ഥം നടത്തിവരുന്ന സംഗീത ഉത്സവം ആണ് ത്യാഗരാജ ആരാധന .
തിരുവയ്യാറിൽ അദ്ദേഹത്തിന്റെ സമാധി സ്ഥലത്ത് ശ്രീ ത്യാഗബ്രഹ്മ മഹോത്സവസഭയുടെ ആഭിമുഖ്യത്തിൽ എല്ലാ വർഷവും ഈ ആരാധന നടന്നു വരുന്നു.
കർണ്ണാടകസംഗീതത്തിലെ മിക്കവാറും എല്ലാ പ്രമുഖ സംഗീതജ്ഞരും പങ്കെടുക്കുന്ന ത്യാഗരാജ ആരാധന ആസ്വദിക്കുവാൻ ധാരാളം സംഗീത പ്രേമികളും എത്തുന്നു.
ത്യാഗരാജ ആരാധനയിൽ സംബന്ധിക്കുവാൻ എത്തുന്ന ലക്ഷക്കണക്കിനു സംഗീതപ്രേമികളുടെ സൗകര്യാർത്ഥം തിരുവയ്യാറിൽ ഒരു വലിയ കെട്ടിട- സമുച്ചയത്തിന്റെ പണി നടന്നു കൊണ്ടിരിക്കുന്നു.
മറ്റു പല സ്ഥലത്തും ത്യാഗരാജ ആരാധനകൾ നടക്കുന്നുണ്ടെങ്കിലും തിരുവയ്യാറിലെ ത്യാഗരാജ ആരാധനയ്ക്കാണ് സംഗീതപ്രേമികളുടെ ഇടയിൽ പ്രഥമസ്ഥാനം ഉള്ളത്.
ത്യാഗരാജസ്വാമികൾ സമാധിയടഞ്ഞ പുഷ്യ ബഹുള പഞ്ചമി ദിവസത്തിൽ നടക്കുന്ന ഈ ഉത്സവത്തിൽ കൂട്ടമായി പാടുന്ന ഘനരാഗപഞ്ചരത്ന കൃതികളാണ് ഏറ്റവും ജനശ്രദ്ധ ആകർഷിക്കുന്നത്.
പഞ്ചരത്നകൃതി കൂട്ടമായി പാടുന്ന സമ്പ്രദായത്തിന്റെ തുടക്കം ഏതു വർഷം ആണെന്ന കാര്യത്തിൽ തർക്കങ്ങൾ നിലനിൽക്കുന്നു.
പഞ്ചരത്ന കീർത്തനങ്ങൾ കൂട്ടത്തോടെ ആലപിക്കുന്ന രീതി ഭജന സമ്പ്രദായവുമായി ബന്ധപ്പെട്ടിരിക്കുന്നു.
ഈ കൃതികൾ ത്യാഗരാജസ്വാമികളുടെ മറ്റു കൃതികളെ അപേക്ഷിച്ച് ദൈർഘ്യമേറിയതാണ്.
പുറത്തേക്കുള്ള കണ്ണികൾ http://www.saintthyagarajar.com/aradhanafestival.htm Archived 2009-01-25 at the Wayback Machine .
ചിത്രങ്ങൾ Archived 2007-07-01 at the Wayback Machine .
തോൽ വിറക് സമരം
വടക്കേ മലബാറിലെ ചീമേനികാടുകളിൽ നിന്ന് തോലും വിറകും സൗജന്യമായി ശേഖരിക്കുകയെന്ന പരമ്പരാഗതമായി അനുഭവിച്ചുവന്നിരുന്ന സമ്പ്രദായം ഭൂവുടമകൾ തടസപ്പെടുത്തിയപ്പോൾ അതിനെതിരായി 1946 -ൽ ചെറുവത്തൂരിലെയും പരിസരപ്രദേശങ്ങളിലേയും കൃഷിക്കാരും കർഷകതൊഴിലാളികളും യോജിച്ച് നടത്തിയ സമരമാണ് തോൽ-വിറക് സമരം .
1945 വരെ ജന്മി കുടുംബമായ താഴക്കാട് മനയ്ക്ക് കീഴിലായിരുന്നു ചീമേനി ഉൾപ്പെടുന്ന പ്രദേശം.
അന്ന് അവിടുത്തെ കർഷകർ ചീമേനി കാട്ടിൽ നിന്നും തോല് ( പച്ചിലവളം ), വിറക്, നാട്ട, മുള്ള്, പുരമേയാനുള്ള പുല്ല് എന്നിവ ശേഖരിച്ചു് ഉപയോഗിക്കാറുണ്ടായിരുന്നു.
എന്നാൽ ജോർജ് തോമസ് കൊട്ടുകാപ്പള്ളി എന്നയാൾ, ജന്മിമാരിൽ നിന്നും ഈ പ്രദേശം ചാർത്തി വാങ്ങിയതോടെ ഇവിടെ നിന്നും കാട്ടുവിഭവങ്ങൾ ശേഖരിക്കുന്നതിനു് വിലക്കേർപ്പെടുത്തി.
ഇതിനെതിരെ കമ്മ്യൂണിസ്റ്റുകാരുടെ മുൻകൈയ്യിൽ, ചെറുവത്തൂർ , തിമിരി , ക്ലായിക്കോട് , കൊടക്കാട് , തുരുത്തി , പിലിക്കോട് , കരിവെള്ളൂർ , കയ്യൂർ , ചീമേനി പ്രദേശത്തെ കർഷകരും കർഷക തൊഴിലാളികളും കർഷകസംഘത്തിന്റെ നേതൃത്വത്തിൽ തോൽ വിറക് സമരം നടത്തി.
സുബ്രഹ്മണ്യൻ തിരുമുമ്പ് , സി കൃഷ്ണൻ നായർ ടി.കെ. ചന്തൻ തുടങ്ങിയവരായിരുന്നു സമരത്തിനു് നേതൃത്വം നൽകിയത്.
'തോലും വിറകും ഞങ്ങളെടുക്കും കാലൻവന്നുതടുത്താലും' എന്ന മുദ്രാവാക്യവുമായി 1946-ൽ കൊട്ടുകാപ്പള്ളിയുടെ ഉടമസ്ഥതയിലായിരുന്ന ചീമേനി എസ്റ്റേറ്റിലേക്ക് കർഷക-കർഷക ത്തൊഴിലാളികൾ‌ സംഘടിച്ച് മാർച്ച് നടത്തിയിരുന്നു.
1946 നവംബർ 15നാണ് കർഷകസംഘം സമരം പ്രഖ്യാപിച്ചത്.
തോൽവിറക് സമരനായിക  കാർത്യാനിയമ്മ അവലംബം ↑ ↑
തോൽപ്പുറകൻ കടലാമ ഇംഗ്ലീഷ് വിലാസം https://ml.wikipedia.org/wiki/Leatherback_sea_turtle
ഇന്ന് ജീവിച്ചിരിക്കുന്നതിൽ വെച്ച് ഏറ്റവും വലിയ കടലാമയാണ്‌ ' ലെതർ ബാക്ക് കടലാമ അഥവാ "തോൽപ്പുറകൻ കടലാമ", ഇന്ന് ജീവിച്ചിരിക്കുന്ന ഉരഗവർഗ്ഗത്തിൽപ്പെട്ട ഏറ്റവും വലിയ നാലാമത്തെ ജീവിയും ഇവ തന്നെ .
അറ്റ്ലാന്റിക് മഹാസമുദ്രം , പസഫിക് സമുദ്രം , ഇന്ത്യൻ മഹാസമുദ്രം എന്നിവിടങ്ങളിൽ ഇവയെ കാണാം.
ഒരു വൻകരാതീരഭാഗത്തുനിന്നും മറ്റൊരു  വൻകരാതീരഭാഗത്തേക്ക് ഇവ സഞ്ചരിക്കും.
1980-ൽ 115000 ഉണ്ടായിരുന്നത് 2007-ൽ 26000 ആയി കുറഞ്ഞു.
ഡെർമോകീലിസ് കോറിഏസിയ എന്നാണ് ശാസ്ത്രനാമം.
ത് (തമിഴക്ഷരം)
ത് (തമിഴിൽ: த் ) തമിഴ് അക്ഷരമാലയിലെ ഒരു അക്ഷരവും, തമിഴ് വ്യഞ്ജനാക്ഷരങ്ങളിലെ 7-ാം മത്തെ അക്ഷരവുമാണിത്..
തോൽപ്പാട്ടം
വനങ്ങൾ,കാടുമായി ബന്ധപ്പെട്ടുകിടക്കുന്ന സ്ഥലങ്ങൾ എന്നിവയിൽ നിന്നു തോൽ വെട്ടി വയലുകളിലേയ്ക്ക് നൽകുന്നതിനു പാട്ടത്തിനേല്പിച്ച സ്ഥലങ്ങളാണ് തോൽപ്പാട്ടത്തിനു കീഴിൽ വരുക.
തോൽപ്പാവക്കൂത്ത് ഇംഗ്ലീഷ് വിലാസം https://ml.wikipedia.org/wiki/Puppetry തോൽപാവക്കൂത്തിലെ ഒരു  രംഗം
പാവക്കൂത്തുകളിലെ ഒരു വകഭേദമാണ് ‌ തോൽപ്പാവക്കൂത്ത് .
തോലുകൊണ്ട് ഉണ്ടാക്കിയ പാവകളാണ്‌ ഈ കൂത്തിന്‌ ഉപയോഗിക്കുന്നത്.
തോലുകൊണ്ടുണ്ടാക്കുന്ന പാവകളിൽ നിന്നാണ് തോല്പ്പാവക്കൂത്ത് എന്ന പേരു വന്നത്.
പ്രത്യേകതകൾ തോൽപ്പാവക്കൂത്ത് അവതരണം
ഇത് ഒരു നിഴൽക്കൂത്താണ്‌‌.
ലോകത്തിന്റെ വിവിധഭാഗങ്ങളിൽ സമാനമായ നിഴൽക്കൂത്ത് നിലവിലുണ്ടെങ്കിലും കേരളത്തിലാണ്‌ ഇവ കൂടുതലായും അവതരിക്കപ്പെടുന്നത്.
ഫലത്തിൽ ദ്വിമാനസ്വഭാവമുള്ള മട്ടിലാണ്‌ ഇതിന്റെ പാവകൾ ഉണ്ടാക്കുന്നത്.
പാവകളുടെ ചലനത്തിലെ നാടകീയത വർദ്ധിപ്പിക്കാൻ  പാവകളിൽ നിറയെ തുളകളും ഇട്ടിരിക്കും.
ഇത് നിഴലുകളുടെ ആസ്വാദ്യത കൂട്ടുന്നു.
തോൽപ്പാവക്കൂത്ത് നടത്തപ്പെടുന്ന എല്ലാ ക്ഷേത്രങ്ങളിലും സ്ഥിരം കൂത്തുമാടം അത്യാവശ്യമാണ്‌.
കൂത്തുമാടത്തിൽ മുകളിൽ വെള്ളയും താഴെ കറുപ്പും തുണികൊണ്ട് നീളത്തിൽ തിരശ്ശീല കെട്ടുന്നു.
മാൻതോലു കൊണ്ടുണ്ടാക്കിയ പാവകളെ, തുടക്കത്തിൽ മുകളിലെ വെള്ള തിരശ്ശീലയിൽ, കാരമുള്ള് (നല്ല മൂർച്ചയും ബലവുമുള്ള ഒരു മുള്ളാണിത്) ഉപയോഗിച്ച്, കഥയ്ക്കനുയോജ്യമായരീതിയിൽ ക്രമപ്രകാരമായി തറച്ചുവയ്ക്കുന്നു.
പാവകളിന്മേൽ നെടുങ്ങനെ ഉറപ്പിച്ച ഒരു വടി താഴേക്ക് നീണ്ടുനിൽക്കുന്നുണ്ടാകും.
പുറകിൽ സജ്ജമാക്കുന്ന വിളക്ക്  തിരശ്ശീലയിൽ തോൽപാവകളുടെ നിഴലുകൾ വീഴ്ത്തും.
കൂത്തുകവി താളമിട്ട് പാട്ട് പാടുന്നതിനനുസരിച്ച്  ഒരാൾ ബന്ധപ്പെട്ട കഥാപാത്രങ്ങളുടെ പാവകളെ അവയുടെ നീണ്ടുനിൽക്കുന്ന വടിയിൽ പിടിച്ചുകൊണ്ട് ചലിപ്പിക്കുന്നു.
തിരശ്ശീലയിൽ വീഴുന്ന നിഴലുകളുടെ ചടുലത നിയന്ത്രിച്ചുകൊണ്ട് അവിടെ വീഴുന്ന ദൃശ്യം സന്ദർഭോചിതമായ ഭാവപുഷ്ടിയോടെ അവതരിപ്പിക്കപ്പെടുന്നു.
ഐതിഹ്യം തോൽപ്പാവക്കൂത്തിലെ രാമ-രാവണ യുദ്ധം
ഭഗവതിക്ഷേത്രങ്ങളിൽ പ്രത്യേകം തയ്യാറാക്കപ്പെട്ട കൂത്തുമാടങ്ങളിലാണ്‌ തോൽ‌പ്പാവക്കൂത്ത് അരങ്ങേറാറുള്ളത്.
, ദേവീപ്രീതിയ്ക്കായി നടത്തിവരുന്ന ഈ അനുഷ്ഠാനത്തിനു പുറകിലെ‍ ഒരു ഐതിഹ്യം ഇപ്രകാരമാണ്: പണ്ട് ദേവന്മാർക്കും ഋഷികൾക്കും, മാനവർക്കുമെല്ലാം ശല്യമായ ദാരികൻ എന്ന ഒരു അസുരനുണ്ടായിരുന്നു.